दिव्य ज्योति जागृति संस्थान ने कराया सत्संग
पटियाला| दिव्यज्योति जाग्रति संस्थान पांच पीर रोड स्थित संस्थान के स्थानीय आश्रम समाना में सत्संग कार्यक्रम आयोजित किया गया। सत्संग में साध्वी राजविद्या भारती ने कहा कि हमारा जीवन एक संग्राम है। अपने जीवन संग्राम की प्रत्येक विपरीत परिस्थिति के विरोध में एक मनुष्य तब ही गांडीव उठा सकता है। जब उसके भीतर मोह वृत्तियों का नाश हो जाए। इसके लिए श्रीकृष्ण जैसे सदगुरू का होना अनिवार्य है। दलदल में फसे किसी व्यक्ति को वही बाहर निकाल सकता है। जो स्वयं उस दलदल के बाहर हो और पीड़ित व्यक्ति को खींच निकालने का जिसके पास सामर्थ्य हो। संसार की माया एक दलदल ही है। श्री कृष्ण मायापति होने के कारण माया से सर्वथा निर्लिप्त है। यही कारण था कि वे ब्रह्मज्ञान द्वारा अर्जुन को मोह अज्ञान रूपी दलदल से बाहर निकाल लाए। यहां सुनील कुमार, पवन कुमार, कृपाल कुमार, जय गोपाल, रमेश कुमार, बाबूराम, शिव कुमार, प्रदीप कुमार, बलबीर कुमार, अमरीक सिंह, मलूक सिंह, हरदीप सिंह, हरविन्द्र सिंह, गुरजीत सिंह, गुरूमुख सिंह करनैल सिंह मौजूद रहे।
hin_Deva hin_Deva